laion/Wikipedia-Exotic huggingface dataset:
Orava (Tomski kubermang)

Orava (vene keeles Оравка, Оравская) oli eesti küla, mis rajati 1896. aastal Tomski kubermangu Kainski maakonna Tšanõ raudteejaamast 20 versta loodesse. Eestist oldi rännatud välja Orava külast Vastseliina kihelkonnast Võrumaalt. Uus koht meenutas kodukohta Võrumaal, seepärast uuele kodukohale vana kodukoha nimi. Külas oli 1918. aastal 97 perekonda, kokku umbes 550 inimest. Ehitatud oli palvemaja ja ehitamas oldi kooli, kus õpiti eesti keeles kuni 1944. aastani. Tänapäeval asub küla Štšeglovo külanõukogus Tšanõ rajoonis Novosibirski oblastis Venemaal. August Nigol. "Orawaküla". // Eesti asundused ja asupaigad Wenemaal. Tartu 1918. Lk 45 August Nigol. "Orawaküla". // Eesti asundused ja asupaigad Wenemaal. Tartu 1918. Lk 45 Orava keskkooli koduleht. Vene keeles
Suuremõisa jõgi

Suuremõisa jõgi on jõgi Hiiumaal Hiiumaa vallas, mis suubub Soonlepa lahte. Suuremõisa jõgi on 16 kilomeetrit pikk. Luguse jõe, Armioja, Jausa oja ning Pihla oja järel on Suuremõisa jõgi pikkuselt viies jõgi Hiiumaal. Koos Luguse ja Vaemla jõega on Suuremõisa jõgi vee hulga poolest üks kolmest suuremast jõest saarel. Suuremõisa jõgi Vilivalla-Suuremõisa teesillast kuni suudmeni on keskkonnaministri 6. detsembri 1999 määruse number 99 järgi reostustundlik ala. Suuremõisa küla Suuremõisa park
Michael Bublé

Michael Steven Bublé (sündinud 9. septembril 1975 Burnabys Briti Columbias) on Grammy auhindadega pärjatud Kanada laulja ja laulukirjutaja, kes on jõudnud oma albumite müügiga plaatinum-staatusesse.  Michael Bublé – pildid, videod ja helifailid Wikimedia Commonsis
Saturnaalid

See artikkel räägib pidustustest. Teiste tähenduste kohta vaata lehekülge Saturnaalid (täpsustus). Saturnaalid (ld saturnalia) olid Saturnuse auks peetud Vana-Rooma pühad ja pidustused. Need toimusid Juliuse kalendri järgi 17. detsembril, hiljem 17.–23. detsembrini. Saturnaale tähistati ohverdustega Saturnuse templis ja Rooma foorumis, seejärel toimus avalik bankett. Pühade ajal tehti üksteisele kingitusi. Päevade jooksul toimusid karnevalid ja pidustused, Rooma sotsiaalsed normid ei kehtinud: hasartmängud olid lubatud ning orjapidajad olid enda orjadele teenijateks, kuna saturnaale peeti kõikide inimeste vabaduse ajaks. Saturnaalide ajaks valiti saturnaalide kuningas, kes jagas käsklusi ning haldas pidustusi. Kingitused olid tavaliselt kiiksuga ning valmistatud vahast või sigillaria savist. Luuletaja Catullus nimetas saturnaale "parimateks päevadeks". Saturnaalid olid vaste Vana-Kreeka kronia pidustustele, mis toimusid Atika kalendri hekatobaioni kuus ehk suve keskel. Mõnede roomlaste jaoks oli saturnaalidel ka teoloogiline tähtsus, kuna nad nägid seda Saturnuse kuldaja taastamisena. Uusplatonistliku filosoofi Porphyriose tõlgenduse järgi sümboliseeris saturnaalidega kaasnev vabadus "hingede tegemist surematuks". Saturnaalid võisid mõjutada hilisemaid Lääne-Euroopa kesktalviseid pidustusi, nagu jõulud, süütalastepäev ja kolmekuningapäev. Brumaalid Põhjala rahvaste jõulud Bakhanaal Miller, John F. "Roman Festivals," in The Oxford Encyclopedia of Ancient Greece and Rome (Oxford University Press, 2010), p. 172. Catullus 14.15 (optimo dierum), as cited by Mueller 2010, lk 221 harvnb viga: sihtkoht puudub: CITEREFMueller2010 (spikker) Saturnalia - World History Encyclopedia Saturnalia, A longer article by James Grout
Gallipoli langemine

Gallipoli langemine (türgi: Gelibolu'nun Fethi, Gelibolu vallutamine) oli Gallipoli kindluse ja poolsaare piiramine ja vallutamine osmanitürklaste poolt 1354. aasta märtsis. Pärast poolt sajandit kaotusi Osmanite käest oli Bütsants kaotanud peaaegu kõik oma valdused Anatoolias, peale Filadelfia. Juurdepääs Egeuse ja Marmara meredele tähendas, et Osmanid võisid nüüd vallutada Lõuna-Balkani ja liikuda edasi põhja poole Serbiasse ja Ungarisse. Bütsantsi kodusõja (1352–57) ajal rüüstasid keiser Ioannes VI-ga liidus olevad türgi palgasõdurid enamuse Bütsantsi Traakiast ja 1352. aasta paiku anti neile väike Tzympe kindlus Gallipoli lähedal. 2. märtsil 1354 tabas piirkonda maavärin, mis prustas sadu külasid ja linnu. Peaaegu kõik Gallipoli hooned hävinesid, mistõttu kreeklastest elanikud evakueerusid linnast. Kuu aja jooksul hõivas Süleyman Paşa selle paiga, kindlustades selle kiiresti ja asustades selle Anatooliast toodud türklaste perekondadega. Ioannes VI pakkus sultan Orhan I-le linnast lahkumise eest raha, kuid sellest keelduti. Väidetavalt ütles sultan, et ta pole linna jõuga vallutanud, ega saanud loobuda millestki, mis oli "Allahi poolt talle antud". Paanika levis üle kogu Konstantinoopoli, kuna paljud uskusid, et türklased tulevad varsti linna enda juurde. Seetõttu muutus keisri positsioon ebastabiilseks ja ta kukutati 1354. aasta novembris. Gallipolist pidi saama peamine sillapea Euroopasse, mille kaudu Osmanid hõlbustaksid edasist laienemist Euroopasse. Vähem kui kümne aasta jooksul langes peaaegu kogu Bütsantsi Traakia türklaste kätte, sealhulgas Adrianoopol.
Palais Equitable

Palais Equitable on linnahäärber Stephansplatzi ääres Viini südalinnas Innere Stadtis. See ehitati Ameerika Ühendriikide kindlustusselts Equitable Life Assurance Society jaoks 19. sajandi teisel poolel. Hoone kirdenurka kaunistab õnnetoov puutüvi Stock im Eisen. Historitsistlik hoone ehitati viie väikse keskaegse hoone asemele, need lammutati aastail 1856–1886, osaliselt Kärntner Straße laiendamise eesmärgil. See on üks väheseid härrastemajasid Austria pealinnas, mis ei ole kunagi olnud aristokraatlik elukoht. Rikkalikult detailne fassaad on kujundatud beaux-arts stiilis, seda kaunistavad Ühendriikide rahvuslinde valgepea-merikotkaid kujutavad skulptuurid. Rudolf Weyri kavandas pronksreljeefid peaustel, ülejäänud ornamentika on Viktor Oskar Tilgneri ja Johann Schindleri töö. Interjöör on samuti silmapaistvalt uhke. Eeskoja ja dramaatilise trepi jaoks kasutati Halleini marmorit ja Saksimaa graniiti. Fuajee laemaaling ja krohvist ornamentika teisel korrusel on Julius Victor Bergeri töö. Hoones oli omal ajal Austria-Ungari mundrirõivaste tootja Wilhelm Beck & Söhne kauplus. Seal asus ka Ameerika Ühendriikide konsulaat. Teises maailmasõjas sai hoone kannatada, kuid taastati 1949. aastal. Graben  Palais Equitable – pildid, videod ja helifailid Wikimedia Commonsis
Dubí

Dubí (saksa keeles Eichwald) on linn Tšehhis Ústí maakonnas Teplice ringkonnas. Dubí asub Saksamaa piiri lähedal, Teplicest vahetult loodes, Ústí nad Labemist ligi 18 km läänes. Dubí paikneb merepinnast 389 meetri kõrgusel. Dubít on esmamainitud tinakaevurite asulana 1494. aastal. Alates 1864. aastast on Dubís valmistatud portselani. Kuurortasulaks kuulutati Dubí 1872. aastal. Linnaõigused sai Dubí 1960. aastal, kui Dubíga liideti Bystřice, Běhánky, Drahůnky ja Pozorka külad. Kuurortlinna staatuse sai Dubí 1966. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Dubí Místopisný seznam obcí České republiky Mikroregion: Dubí Teplický deník Welcome to the website of Český porcelán a. s. Dubí Český porcelán Tereziny lázně Dubí Město Dubí Dubí : Ústecký kraj Živéobce.cz
Eesti infoturbestandard

Eesti infoturbestandard (E-ITS) on Eesti avaliku sektori asutuste andmeturbe korraldamise süsteem. See seab nõuded andmeturbe juhtimisele ja kontrollimisele, infosüsteemidele ja nende komponentidele ning süsteemide arendusele ja haldusele. E-ITS on riskipõhine süsteem, mis on kooskõlas rahvusvahelise infoturbehalduse standardiga ISO/IEC 27001. E-ITS eelkäija on ISKE, Eesti avaliku sektori andmeturbe standard aastatel 2003 - 2023. ISKE on etalonturbe süsteem, mis klassifitseerib infosüsteemid või andmekogud nende salajasuse, käideldavuse ja tervikluse nõuete järgi klassidesse ning defineerib siis turvaklassidele vastavad turvanõuded iga tehnoloogia või IKT valdkonna jaoks. Tehnilised turvanõuded on ka E-ITS-is realiseeritud etalonturbena, kuid nendele lisaks sisaldab standard kohustuslike osadena andmeturbe juhtimist (ISMS) ja riskihaldust. Sellisena peaks E-ITS olema ISKE-st laiem ja üldisem, kuid rakendamisel paindlikum, praktilisem ja lihtsam. E-ITS peaks ISKE täielikult välja vahetama 2023. aasta jooksul. E-ITS alusmaterjaliks on kasutatud Saksamaa Liitvabariigi keskse andmeturbestandardi IT-Grundschutz 2019. aasta versiooni. Eeldatavasti uuendatakse E-ITS tehnilisi nõudeid samuti IT-Grundschutz muudatuste baasilt. Eesti infoturbestandardit haldab ja selle rakendamist kontrollib Riigi Infosüsteemi Ameti küberturvalisuse teenistus. Standardi kirjeldus, dokumendid, õppematerjalid ja muu informatsioon on koondatud Eesti Infoturbe Standardi Portaali. "Eesti infoturbestandard". Originaali arhiivikoopia seisuga 29. detsember 2021. Vaadatud 29. detsembril 2021. Eesti infoturbestandardi protsessimudeli evalveerimine, Anto Veldre diplomitöö, 2021 Eesti Infoturbe Standardi Portaal E-ITS rakendamise praktilised nõuanded
Metsaistutusmasin

Metsaistutusmasin on kaugjuhitav ning automatiseeritud seadeldis, mis on mõeldud metsa istutamiseks. Tugevat metsaistutusmasinat saab kasutada põldudel või juba kasutusel olnud maa-aladel, kus mets on maha võetud. Masina istutamise piirangud on liiga järsk, kivine või märg maa. Istutusmasinat tõmmatakse tavaliselt buldooseriga või suure traktoriga. Buldooserid on esiküljel varustatud V-kujulise teraga, et ebatasase pinna puhul liigutada prahti ja vabastada tee. Kui istutusmasin tõmmatakse üle ala, lõikab seemendi ratas läbi pinnase umbes 30 cm sügavuselt. Istutusjalg on otse seemneratta taga ja see loob istikule suurema vao. Kui maasse on peenravaod tehtud, võib kasutada tavalist põllutraktorit istutusmasinaga. Kui maa on liiga märg, siis ei ole võimalik istutusmasinat kasutada, vaid peab tööd tegema käsitsi. Puudub ka võimalus istutada avatud juurestikuga taimi. Lisaks sellele mahutab masina kassett taimi praeguse olukorraga ainult pooleks tunniks. Vaatamata nendele miinustele on tavaliselt looduses käsitsi istutamine kulukam kui istutusmasina kasutamine. Masinaga istutamisel on istikute ellujäämisprotsent suurem kui käsitsi, seemikute käitlemine väheneb ning nad ei jää tuule ega päikese kätte. Masinaga istutamine murrab maapinda. Seemendist kasvatamine toimib nagu alusmuld, mis soodustab juurdekasvu. Seemikud istutatakse 5–7 cm sügavamale, kui näiteks puukoolis käsitsi istutamisel, mis suurendab ellujäämist. Istutusmasin on suuteline katma kuni 80 000 m2 ööpäevas. P11 on üks uuemaid leiutisi automaatsete istutusmasinate turul. Sellega saab taimi istutada, väetada ja taimekaitsevahenditega töödelda. Kõik see on lihtsasti juhitav kabiinist, paari liigutusega. Samuti loob masin võimaluse taime naturaalseks paljunemiseks, parandades vajadusel selle kasvukoha tingimusi. USA-st alguse võtnud firma nimega DroneSeed pakub puude istutamiseks uue teenuse, kasutades selle probleemi lahenduseks droone. FAA sertifitseeritud raskeveo droonide parv saab ühe lennu jooksul istutada kuni 0,3 ha istikuid sõltumatu maastiku tingimustest. Randy Jarzyniecki (oktoober 2019). "Pine Planting Methods: Should I use a Tree Planting Machine or Hand plant?". aborgen.com. Vaadatud 30.12.2021. "Rootsi istutusmasin teeb head tööd". Sinu Mets. 2. aprill 2019. Vaadatud 30.12.2021. "Reforestation – Automatic Tree Planting Machine". Sia Magazin. 11. veebruar 2018. Vaadatud 30.12.2021. "Reforestation one-stop shop. Rapid wildfire recovery". droneseed.com. Vaadatud 30.12.2021.
Soraya Post

Soraya Viola Heléna Post (sündinud 15. oktoobril 1956 Göteborgi lähedal) on Rootsi poliitik, ta on feministliku erakonna Feministlik Initsiatiiv liige. Ta oli aastatel 2014–2019 Euroopa Parlamendi liige; Euroopa Parlamendis oli ta Sotsiaaldemokraatide ja demokraatide fraktsiooni liige. Ta sündis aastal 1956 Göteborgi lähedal, tema isa on Saksamaal sündinud juut ning ema rootsi mustlane. Ta oli aastatel 2014–2019 Euroopa Parlamendi liige; Euroopa Parlamendis oli ta Sotsiaaldemokraatide ja demokraatide fraktsiooni liige.
Ur

Ur oli Sumeri linnriik. Kaasaegse haldusjaotuse järgi jäävad linna varemed Iraagi Dhī Qāri kubernerkonda An-Nāşirīyah linna lähistele. Algselt asus see Pärsia lahe rannikul Eufrati suudmes, aga aastatuhandete jooksul on rannajoon kaugemale nihkunud ning endise linna asukoht jääb nüüd sisemaale. Linna jumalaks oli Nanna ehk Sin. Sumeri kuningate nimistu järgi oli linna esimeseks kuningaks Mesannepada, kes valitses 26. sajandil eKr. Uri tsikuraat ehitati 21. sajandil eKr Ur-Namma valitsusperioodil. Seda laskis taastada Uus-Babüloonia viimane kuningas Nabû-naʾid 6. sajandil eKr. See kaevati välja 1930. aastatel ja on osaliselt rekonstrueeritud. Uri kuninglik mäng
Kaspia madalik

Kaspia madalik ehk Kaspia alamik on alamik Euraasia mandri edelaosas Euroopa ja Aasia piiril Kaspia merest põhjas. Madaliku pindala on umbes 200 000 ruutkilomeetrit. Kaspia madalikku läbivad Volga, Terek, Kuma, Žajok, Žem ja teised jõed. Seal asub üks suur linn – Astrahan. Kaspia madalik jääb Venemaa ja Kasahstani territooriumile.
Andreas Streit

Andres Streit (15. juuli 1840 Liberec – 20. jaanuar 1916 Reichenau an der Rax) oli Austria-Ungari historitsismi viljelenud arhitekt, kelle tuntuim töö on Palais Equitable. Tema projekteeritud hooned olid valdavalt uusrenessanss- või uusbarokkstiilis, rikkalikult kaunistatud ja varustatud esinduslike treppidega.  Andreas Streit – pildid, videod ja helifailid Wikimedia Commonsis
Ankerhaus

Ankerhaus on silmapaistev juugendstiilis ehitis Austria pealinnas Viinis (Grabeni tänava ääres). Nimi on tuletatud sellest, et 1873. aastal omandas krundi kindlustusselts Der Anker.  Ankerhaus – pildid, videod ja helifailid Wikimedia Commonsis
Otto Wagner

Otto Koloman Wagner (13. juuli 1841 – 11. aprill 1918) oli Austria arhitekt, mööblidisainer ja linnaplaneerija. Ta oli 1897. aastal asutatud Viini Setsessiooni arhitektuuriliikumise ja laiema juugendstiili liikumise juhtiv liige. Paljud tema projekteeritud hooned asuvad tema sünnilinnas Viinis, mis illustreerivad arhitektuuri kiiret arengut sellel perioodil (La Belle Époque). Tema varased tööd olid inspireeritud klassitsistlikust arhitektuurist. 1890. aastate keskpaigaks oli ta juba projekteerinud mitu hoonet, mida hakati nimetama setsessioonstiilis. Alates 1898. aastast muutus tema stiil Viini metroojaamade kujundamisel lilleliseks ja juugendlikuks, mida omakorda dekoreeris Koloman Moser. Tema hilisemad tööd, 1906. aastast kuni surmani 1918. aastal, olid geomeetriliste vormidega ja minimaalsete ornamentidega, mis väljendasid selgelt nende funktsiooni. Neid töid peetakse kaasaegse arhitektuuri eelkäijateks. Ankerhaus  Otto Wagner – pildid, videod ja helifailid Wikimedia Commonsis
Graben

Graben on Viini vanalinna Innere Stadti üks kuulsamaid tänavaid. See algab Stephansplatzilt kunagise härrastemaja Palais Equitable'i kõrvalt ja lõppeb mõnesaja meetri pärast Kohlmarkti ja Tuchlaubeni ristmikul. See on linna üks külastatavaid tänavaid, kus koguneb ja jalutab ohtralt turiste. Ankerhaus  Graben – pildid, videod ja helifailid Wikimedia Commonsis
Stephansplatz

Stephansplatz on Viini keskväljak, kus asub linna geograafiline keskpunkt. See on nime saanud kõrvalasuva Püha Stefanuse katedraali järgi, mis on maailma üks kõrgeimaid kirikuid. Vastavalt läänes ja lõunas kulgevad eksklusiivsed ostutänavad Graben ja Kärntner Straße.  Pikemalt artiklis Viini metroo Väljaku all asub samanimeline metroojaam, kus kohtuvad liinid U1 ja U3. Haas-Haus  Stephansplatz – pildid, videod ja helifailid Wikimedia Commonsis
Fusuliniidid

Fusuliniidid (Fusulinida) olid Karboni ja Permi ajastu meredes elanud kambriliste (foraminifeerid) praeguseks väljasurnud ainuraksete selts. Nende tohutul hulgal kuhjunud kodadest on paiguti moodustunud lubjakivi. Fusuliniidid surid välja umbes 252 miljonit aastat tagasi, mil Permi ajastu lõpul hävis kuni 96 protsenti mereliikidest ning suur hulk maismaaliike. Nende kodade ehitusmaterjaliks peetakse peenteralist (mikrogranuleeritud) kaltsiiti. Ennet, Jaan (30.08.2018). "Siberi kivid hävitasid osoonikihi". ERR, Novaator.
Kärntner Straße

Kärntner Straße on Viini siselinna Innere Stadti üks kuulsamaid ostutänavaid. See kulgeb Stephansplatzilt kuni Karlsplatzil asuva Wiener Staatsoperini (Ringstraße ääres). Esimene märge tänava (Strata Carintianorumina) kohta pärineb aastast 1257, mis viitab selle tähtsusele kaubateena lõunapoolsesse Kärntenisse.  Kärntner Straße – pildid, videod ja helifailid Wikimedia Commonsis
Karlsplatz

Karlsplatz on Austria pealinna Innere Stadti ja Mariahilfi ringkonde piiril asuv väljak. See on üks enim külastatud ja kõige paremini ühendatud transpordisõlmi Viinis.  Karlsplatz – pildid, videod ja helifailid Wikimedia Commonsis
Rýmařov

Rýmařov (saksa keeles Römerstadt) on linn Tšehhis Morava-Sileesia maakonnas Bruntáli ringkonnas. Rýmařov asub Bruntálist umbes 15 km lääneedelas ja Ostravast ligikaudu 73 km läänes. Rýmařov paikneb merepinnast 590 meetri kõrgusel. Rýmařovi on esmamainitud 1351. aastal. Linnaõigused sai Rýmařov 1406. aastal. Rýmařovi vanalinn on alates 2003. aasta septembrist ajalooline linnakaitseala. Rýmařovis on sündinud Tšehhi endine jalgpallur Tomáš Ujfaluši (1978). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Rýmařov Místopisný seznam obcí České republiky Obce regionu Informační centrum při Městském muzeu Rýmařov Z historie zdravotnictví a nemocnice v Rýmařově 15-20. stol. lysahora.cz Rýmařov : právní ochrana Národní památkový ústav Tomáš Ujfaluši končí. Taková byla jeho kariéra Olomoucký deník, 2. detsember 2013
Paide Püha Katariina kirik

Paide Püha Katariina kirik oli Aleksandria Katariinale pühitsetud kirik keskaegses Paides, mis hävis tõenäoliselt Liivi sõjas. Kirik asus oletatavasti Vainu ja Pika tänava loodenurgas. Paide Püha Katariina kirikut on esmamainitud 20. oktoobril 1346 seoses Eestimaa hertsogkonna müügiga Saksa ordule. Püha Katariina kirik oli tõenäoliselt seotud Pika ja Vainu tänavanurgas asunud hospidaliga. Veel 1698. aastal on linnaelanik Peter Sven Flückele antud paigas kuulunud krunti kutsutud kui "üks hospidali paik". 1572. aastal on Paide linna alal lossile kuulunud üheksa kinnistu hulgas mainitud ka "Püha Katariina linnakiriku" (Stadt-Kirchen St. Cathrine) majaplatsi, millel asus pastoraadihoone. 1813. aastal leiti Pirita kloostri varemetest Paide Püha Katariina kiriku pitsat, millel on kujutatud Aleksandria Katariina oma atribuutide – ratta ja mõõgaga. Pitsatil on tekst "WITTESTEN•S•CURATUM", mis viitab kiriku kleerikule. Kalle Kroon "Paide 16.–18. sajandil. Linnakodanike võitlus Mäo mõisaga oma õiguste eest. Dokumente Paide linna ajaloost". Ühendus Weissenstein MTÜ, Paide 2017, lk. 66–67 Gotthard von Hansen, Otto Greiffenhagen "Tallinna linna arhiiwi kataloog. III. jagu: ürikute regestid ja registrid, lk. 209 Kroon, lk. 93 Püha Katariina kirik
Yvonne Elliman

Yvonne Marianne Elliman (sündinud 29. detsembril 1951 Honolulus Hawaii osariigis) on USA laulja ja näitleja. Tema ema oli jaapani päritolu. 1960. aastate lõpus kolis ta Londoni, kus alustas baarides ja pubides esinedes lauljakarjääri. 1970. aastal sai ta Maarja Magdaleena rolli Andrew Lloyd Webberi rokkooperis "Jeesus Kristus superstaar" ("Jesus Christ Superstar"). Elliman esitas seda rolli 1970. aasta albumil, alates 1971. aastast Broadwayl ja 1973. aastal selle põhjal tehtud muusikalises mängufilmis. Ellimani esimene hittlaul oli ooperist "Jeesus Kristus superstaar" pärit "I Don't Know How to Love Him", mis jõudis USA singlite edetabelis 28. kohale. 1970. aastate teisel poolel oli tal veel mitu suurt hitti, muuhulgas "Love Me" (1976; USA-s 14. koht, Suurbritannias 6. koht), "Hello Stranger" (1977; USA-s 15. koht) ja "If I Can't Have You" (1978; USA-s esikoht, Suurbritannias 4. koht). 1980. aastatel otsus ta keskenduda perekonnale ja loobus lauljakarjäärist. Lauljana hakkas uuesti esinema 2004. aastal. http://www.yvonneelliman.com/
Cozy Powell

Cozy Powell (sünninimi Colin Trevor Flooks; 29. detsember 1947 Cirencester – 5. aprill 1998 Bristol) oli inglise rokktrummar. Ta mängis muuhulgas sellistes ansamblites nagu The Jeff Beck Group (1971–1972), Rainbow (1975–1980), Michael Schenker Group (1980–1982), Whitesnake (1982–1985), Black Sabbath (1988–1991, 1994–1995) ning Emerson, Lake & Powell (1985–1986). Lisaks tegi ta koostööd veel paljude teiste muusikutega, teiste seas Brian May, Gary Moore'i, Robert Planti ja Yngwie Malmsteeniga, lisaks avaldas ta ka soolomaterjali. 1973. aastal Powelli soolosinglina välja antud "Dance with the Devil" jõudis Briti edetabelis kolmandale kohale. Powell hukkus 50-aastaselt autoõnnetuses. Ta ületas halva ilmaga sõites märkimisväärselt kiirust, samuti ei kandnud ta turvavööd ja oli alkoholijoobes, lisaks rääkis sõidu ajal mobiiltelefoniga. http://www.cozypowell.com/
Heldenplatz

Heldenplatz (eesti keeles 'Kangelaste väljak') on Austria pealinna Viini Hofburgi palee tagune avalik ruum. Seal on toimunud palju aktsioone ja sündmusi, millest kõige tähelepanuväärsem oli Natsi-Saksamaa füüreri Adolf Hitleri tseremoniaalne kõne, mis peeti 15. märtsil 1938. aastal Austria Liitriigi annekteerimise puhul. Volksgarten  Heldenplatz – pildid, videod ja helifailid Wikimedia Commonsis
Nová Paka

Nová Paka (saksa keeles Neupaka) on linn Tšehhis Hradec Králové maakonnas Jičíni ringkonnas. Nová Paka asub Jičínist umbes 13 km idakirdes ja Hradec Královést ligikaudu 38 km põhjaloodes. Nová Paka paikneb merepinnast 427 meetri kõrgusel. Asulat on esmamainitud 1357. aastal. Nová Pakas on sündinud tšehhi skulptor Bohumil Kafka (1878–1942). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Nová Paka Místopisný seznam obcí České republiky Historie města Město Nová Paka Kafka, Bohumil Muzeum umění Olomouc
Roh Tae-woo

Roh Tae-Woo (Hangul: 노태우; 4. detsember 1932 Gyeongsangnam-do, Daegu – 26. oktoober 2021 Soul) oli Lõuna-Korea poliitik ja sõjaväelane. Aastatel 1988–1993 oli ta 13. Lõuna-Korea president. Roh Tae-Woo käis Daegus Lõuna-Korea hilisema presidendiga Chun Doo-hwaniga samas keskkoolis. 1950. aastal asus ta sõjaväeteenistusse. 1954. aastal lõpetas ta koos Chuniga Korea sõjaväeakadeemia. Mõlemad tegid karjääri sõjaväelasena. 1979. aastal ülendati Roh kindralikse. Pärast 1979. aasta oktoobris toimunud Lõuna-Korea presidendi Park Chung-hee mõrvamist leidis sama aasta detsembris aset Chuni juhitud riigipöörekatse (tuntud kui "12. detsembri riigipööre"), mida Roh toetas enda juhitud 9. jalaväediviisiga. Aasta hiljem toetas Roh Chuni võimule asumises ja surus 1980. aasta mais sõjaväge kasutades maha Gwangjus toimunud demokraatiameelse demonstratsiooni. Roh läks 1981. aastal erru ja hakkas poliitikuks. Chuni valitsuses oli Roh spordiminister (1982) ja siseminister (1982–1983). Aastatel 1983–1986 oli ta 1988. aasta Souli suveolümpiamängude korralduskomitee president. 1987. aasta juunis toimusid Lõuna-Koreas üleriigilised demokraatiameelsed meeleavaldused ja sama aasta detsembris esimesed demokraatlikud presidendivalimised. Chun nimetas Rohi oma partei presidendikandidaadiks ning Roh tuli valimistel võitjaks. Roh astus ametisse 1988. aasta veebruaris. Tema valitsusaeg juhatas sisse Lõuna-Korea Kuuenda Vabariigi alguse. Presidendina jätkas Roh Lõuna-Korea poliitika demokratiseerimist, sõlmis uued sidemed Nõukogude Liidu (hiljem Venemaa) ja Hiinaga ning sõlmis 1991. aastal Põhja-Koreaga lepingu, et säilitada rahu kahe Korea vahel. 17. septembril 1991 said Lõuna-Korea ja Põhja-Korea korraga ÜRO liikmeteks. Aastatel 1987–1990 oli Roh Demokraatliku Õiguse Partei ja 1990–1992 sellest välja kasvanud Demokraatliku Liberaalsepartei esimees. 1993. aastal Roh vahistati süüdistatuna korruptsioonis, hiljem sai ta süüdistuse ka riigireetmises. 1996. aasta augustis määrati talle 22 ja poole aasta pikkune vanglakaristus, mis lühendati hiljem 17 aastale. Järgmine president Kim Young-sam andis talle armu ja ta pääses detsembris 1997 vabadusse. Roh Tae-Woo. Encyclopædia Britannica. Vaadatud 30.12.2021 "Suri Lõuna-Korea endine president Roh Tae-woo". maailm.postimees.ee. 26.10.2021. Vaadatud 22.11.2021
Likino-Duljovo

Likino-Duljovo on linn Moskva oblastis Orehhovo-Zujevo rajoonis. Asub 90 km Moskvast idas. Loodi 1930. aastal kahe küla liitmise teel. 1937. aastal sai linnaõigused. Linn on tuntud portselanitööstuse poolest, linnas asub Likino Autobussitehas. Q127257121